ประกาศรัฐสภาประกาศรัฐสภาแบ่งส่วนราชการสำนักงานเลขาธิการวุฒิสภา-------------โดยที่พระราชบัญญัติจัดระเบียบปฏิบัติราชการฝ่ายรัฐสภา พ.ศ.2518ซึ่งแก้ไขเพิ่มเติมโดยพระราชบัญญัติจัดระเบียบปฏิบัติราชการฝ่ายรัฐสภา(ฉบับที่ 2) พ.ศ.2535 กำหนดให้มี ส่วนราชการสังกัดรัฐสภาประกอบด้วยสำนักงานเลขาธิการวุฒิสภาและสำนักงานเลขาธิการสภาผู้ แทนราษฎรฉะนั้น อาศัยอำนาจตามความในมาตรา 7แห่งเลขาธิการวุฒิสภาจัดระเบียบปฏิบัติราชการ ฝ่ายรัฐสภา พ.ศ.2518ซึ่งแก้ไขเพิ่มเติมโดยพระราชบัญญัติจัดระเบียบปฏิบัติราชการฝ่ายรัฐสภา (ฉบับที่ 2) พ.ศ.2535 ประกอบด้วยมาตรา 16แห่งพระราชบัญญัติจัดระเบียบปฏิบัติราชการ ฝ่ายรัฐสภา (ฉบับที่ 2) พ.ศ.2535ประธานรัฐสภาด้วยความเห็นชอบของคณะกรรมการ ข้าราชการฝ่ายรัฐสภาจึงแบ่งส่วนราชการและกำหนดอำนาจหน้าที่ของส่วนราชการภายใน สำนักงานเลขาธิการวุฒิสภา ดังต่อไปนี้ข้อ 1ประกาศรัฐสภานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้น ไปข้อ 2 ให้แบ่งส่วนราชการสำนักงานเลขาธิการวุฒิสภา ดังนี้2.1สำนักงานประธานวุฒิสภามีหน้าที่ความรับผิดชอบในงานธุรการทั่วไป งานติดต่อประสานงาน วิเคราะห์ วิจัยและการพัฒนาวุฒิสภาของประธานและรองประธานวุฒิสภาและ ที่ปรึกษาประธานและรองประธานวุฒิสภาและปฏิบัติงานอื่นที่ได้รับมอบหมาย 2.2 กองกลางมีหน้าที่ความรับผิดชอบในงานด้านธุรการทั่วไปของสำนักงานเลขาธิการวุฒิสภา งานเก็บเอกสารสำคัญงานแผนและโครงการในการประสานงานการบริหาร ราชการภายในสำนักงานเลขาธิการวุฒิสภา การบริหารงานบุคคล จัดทำทะเบียนประวัติสมาชิกวุฒิสภาข้าราชการและลูกจ้าง บริการทั่ว ๆไปแก่สมาชิกวุฒิสภาปฏิบัติงานซึ่งไม่ได้ระบุว่าเป็นงาน ในหน้าที่ของกองใดโดยเฉพาะและปฏิบัติงานอื่นที่ได้รับมอบหมาย 2.3 กองคลังและพัสดุมีหน้าที่ความรับผิดชอบในงานด้านการจัดระบบและจัดทำงบประมาณ บัญชี การเบิกจ่ายเงิน สวัสดิการรักษาเงินงบประมาณและเงินนอกงบประมาณ และ การบริหารงานพัสดุของสำนักงานเลขาธิการวุฒิสภาให้เป็นไปด้วยความเรียบร้อยและมีประสิทธิ ภาพและปฏิบัติงานอื่นที่ได้รับมอบหมาย2.4กองสถานที่มีหน้าที่ความรับผิดชอบในงานด้านการควบคุมดูแลรักษาอาคารสถานที่และเครื่องมือเครื่องใช้ที่ติดกับตัวอาคารองค์พระที่นั่งอนันตสมาคมและสำนักงานเลขาธิการ วุฒิสภารักษาความสะอาดตัวอาคารทั้งภายในและภายนอก บำรุงตกแต่งบริเวณอาคารสถานที่ ให้สะอาดเรียบร้อย สวยงาม รักษาความปลอดภัยสถานที่ราชการโดยตรวจสอดส่องดูแลความสงบเรียบร้อยภายในบริเวณสถานที่ขององค์พระที่นั่งอนันตสมาคมและสำนักงานเลขาธิการวุฒิสภาวางแผนการใช้สถานที่เพื่อการปฏิบัติงานของวุฒิสภาสำนักงานเลขาธิการวุฒิสภางานพิธีต่าง ๆ และปฏิบัติงานอื่นที่ได้รับมอบหมาย 2.5 กองการพิมพ์มีหน้าที่ความรับผิดชอบในงานด้านการจัดพิมพ์เอกสารต่าง ๆของวุฒิสภา เช่น ระเบียบวาระการประชุมและเอกสารประกอบการประชุมเอกสารเผยแพร่ ของวุฒิสภา รายงานของวุฒิสภา รายงานของคณะกรรมาธิการ และเอกสารอื่น ๆที่เกี่ยวกับ การปฏิบัติราชการของสำนักงานเลขาธิการวุฒิสภาจัดทำบันทึกรายงานการประชุมวุฒิสภา การประชุมกรรมาธิการและการประชุมอื่น ๆ ที่ได้รับมอบหมาย โดยการจดและแปลชวเลขเป็นตัวพิมพ์ดีด และปฏิบัติงานอื่นที่ได้รับมอบหมาย 2.6 กองการประชาสัมพันธ์มีหน้าที่ความรับผิดชอบในงานด้านการประชาสัมพันธ์ ทุกด้านของวุฒิสภาการเผยแพร่ความรู้ด้านวุฒิสภาและการปกครองระบอบประชาธิปไตย การ ต้อนรับการติดต่อสอบถาม และดำเนินการจัดงานพิธีการต่าง ๆ ของวุฒิสภาและปฏิบัติงานอื่นที่ได้ รับมอบหมาย 2.7 กองวิเทศสัมพันธ์มีหน้าที่ความรับผิดชอบในงานด้านความสัมพันธ์ระหว่างประเทศของวุฒิสภางานการประชุมระหว่างประเทศของวุฒิสภาและรัฐสภาเช่นสหภาพรัฐสภา สหภาพสมาชิกรัฐสภาเอเซียและแปซิฟิก องค์การรัฐสภาอาเซียนงานด้านพิธีการทูต รวมทั้งการ เป็นเจ้าหน้าที่ในการจัดประชุมระหว่างประเทศในกรณีที่รัฐสภาไทยเป็นเจ้าภาพและปฏิบัติงานอื่นที่ได้รับมอบหมาย 2.8 กองการประชุมมีหน้าที่ความรับผิดชอบในงานด้านธุรการและเลขานุการ ของการประชุมวุฒิสภาโดยปฏิบัติตามกฎหมาย ระเบียบ แบบแผนข้อบังคับการประชุมของวุฒิสภา ตลอดจนธรรมเนียมปฏิบัติในการประชุมวุฒิสภาและปฏิบัติงานอื่นที่ได้รับมอบหมาย 2.9 กองกรรมาธิการมีหน้าที่ความรับผิดชอบในงานด้านเกี่ยวกับการประชุมและกิจการต่าง ๆ ของคณะกรรมาธิการของวุฒิสภาทั้งด้านธุรการและเลขานุการงานค้นคว้าและจัดทำเอกสารทางวิชาการและข้อมูลประกอบการพิจารณาของคณะกรรมาธิการ และปฏิบัติงานอื่นที่ได้รับมอบหมาย 2.10ศูนย์บริการข้อมูลและกฎหมาย มีหน้าที่ความรับผิดชอบในงานด้านการ บริการค้นเอกสาร หนังสืออ้างอิง ศึกษาค้นคว้า รวบรวมข้อมูลให้คำปรึกษาในการพิจารณา กฎหมายร่างกระทู้ถาม ร่างญัตติ ร่างคำแปรญัตติร่างหนังสือติดต่อส่วนราชการ วิเคราะห์ กฎหมายและรวบรวมกฎหมาย ประสานงานวิจัยกับสถาบันวิจัยต่าง ๆเพื่อทำการศึกษาวิจัยปัญหา ตามความต้องการของสมาชิกวุฒิสภาและผู้ที่ทำงานเกี่ยวข้องในวงงานของวุฒิสภาจัดทำ เอกสารประกอบการพิจารณาร่างพระราชบัญญัติ ประสานงานวางแผนและพัฒนาระบบคอมพิวเตอร์ให้บริการทางวิชาการตามความต้องการของวุฒิสมาชิกและปฏิบัติงานอื่นที่ได้รับมอบหมายประกาศ ณ วันที่ 11 กันยายน พ.ศ.2535มีชัย ฤชุพันธุ์รองประธานรัฐสภาทำหน้าที่ประธานรัฐสภา